পৃষ্ঠীয় পাখনা
পৃষ্ঠীয় পাখনা (dorsal fin) হচ্ছে এক ধরনের পাখনা যা বিভিন্ন প্রকার সামুদ্রিক ও স্বাদুপানির ভার্টিব্রাটার প্রাণীর পিছন অংশে অবস্থান করে। বিশেষ করে অনেক মাছে, সিটাশিয়ানে (তিমিতে, ডলফিনে, পরপইজে) এবং বিলুপ্ত ইকটিয়োসারে এটি দেখা যায়। প্রজাতির উপর নির্ভর করে প্রাণির একটি অথবা দুইটি পাখনা থাকতে পারে। বৃহত্তর সিটাশিয়ানদের পৃষ্ঠীয় পাখনায় যে প্যাটার্ন বিকশিত হয়েছে, ও অন্য প্রজাতির পাখনায় যে স্বতন্ত্র্য খাঁজ আছে; তা দেখে বন্যপ্রাণী বিশারদ জীববিজ্ঞানীরা তাদের চিহ্নিত করে। অস্থীয় বা তরুণাস্থীয় হাড় পৃষ্ঠীয় পাখনার দৃঢ় ভিত্তি হিসেবে কাজ করে। একে বলা হয় টেরিজিওফোরস (pterygiophores)।